turjo4nis/wikipedia-bn-dump-20250701 huggingface dataset:
মানব অস্তিত্ব

মানব অস্তিত্ব বলতে সব মানুষের জীবনের সাধারণ চারিত্রিক বৈশিষ্ট্যাবলী ও প্রধান প্রধান ঘটনাগুলির সমাহারকে বোঝায়, যার মধ্যে জন্ম, শিক্ষা, আবেগ, আকাঙ্ক্ষা, নৈতিকতা, সংঘাত ও মৃত্যু অন্তর্ভুক্ত। মানব অস্তিত্ব অত্যন্ত ব্যাপক একটি ধারণা, যাকে বিভিন্ন দৃষ্টিকোণ থেকে চিন্তা ও বিশ্লেষণ করা হয়েছে ও হয়ে চলেছে। নৃবিজ্ঞান, শিল্পকলা, জীববিজ্ঞান, ইতিহাস, সাহিত্য, দর্শন, মনোবিজ্ঞান ও ধর্মে এ ব্যাপারে ব্যাপক আলোচনা হয়েছে।

সাহিত্যিক পরিভাষা হিসেবে মানব অস্তিত্ব দিয়ে বেশ কিছু দ্ব্যর্থতাবোধক বিষয়, যেমন জীবনের মর্মার্থ বা নৈতিক প্রশ্নাবলী বোঝানো হতে পারে।

কিছু দৃষ্টিভঙ্গি
প্রতিটি প্রধান ধর্মে মানব অস্তিত্ব নিয়ে সুনির্দিষ্ট বিশ্বাস রয়েছে। যেমন বৌদ্ধধর্মের চতুরার্য সত্য শেখায় যে মানব অস্তিত্ব হল দুঃখ, মৃত্যু ও পুনর্জন্মের একটি চিরন্তন চক্র, যা থেকে মানুষ অষ্টাঙ্গিক মার্গ ব্যবহার করে নির্বাণ লাভ করতে পারে। অন্যদিকে অনেক খ্রিস্টান বিশ্বাস করে যে মানব অস্তিত্ব পাপময় ও তারা নিশ্চিতভাবেই নরকের পথগামী, যদি না তারা যিশুখ্রিস্টের কাছ থেকে পরিত্রাণ না পায়। ইসলাম ধর্মে মানব অস্তিত্ব বলতে বোঝায় জীবনের উদ্দেশ্য যে মহাবিশ্বের একক সৃষ্টিকর্তা আল্লাহর উপাসনা করা, তা উপলব্ধি করা, আল্লাহ ও তাঁর রাসূলের দেখানো পথে নৈতিক দায়িত্ব ও ন্যায়বিচারের মূল্যবোধ নিয়ে জীবনযাপন করা, দুঃখ-কষ্টকে আধ্যাত্মিক উন্নতির সোপান হিসেবে দেখা, ইত্যাদি।

আরও দেখুন

 মানব প্রকৃতি
 আত্মচিন্তন

তথ্যসূত্র

দার্শনিক নৃবিজ্ঞানের ধারণা
সামাজিক দর্শনের ধারণা
মনের দর্শনের ধারণা
অস্তিত্ববাদী ধারণা
মানুষ
ব্যক্তিগত জীবন
জীবনের দর্শন
মনোবৈজ্ঞানিক ধারণা
এমেমেম

এমেমেম ফ্রান্সের লিওঁ ভিত্তিক এক অথবা একাধিক বেনামী পথশিল্পীর দল। তারা রাস্তায়, ফুটপাতে থাকা ফাটলে জ্যামিতিক মোটিফ যুক্ত মোজাইক তৈরি করে। এমেমেম সাধারণত রাতে সবার অগোচরে কাজ করে, পরদিন ভোরে তাদের শিল্পকর্ম সবার নজরে পরে। তারা ব্যক্তিগত পরিচয়, বয়স, লিঙ্গ প্রকাশ প্রত্যাখান করেছে। লিওঁর স্থানীয় বাসিন্দাদের কাছে "ফুটপাথের শল্যচিকিৎসক" নামে পরিচিত অজ্ঞাতনামা এমেমেমের মোজাইক শিল্প ফ্রান্সের লিওঁ ছাড়াও অন্যান্য শহরে এবং ফ্রান্সের গন্ডি পেরিয়ে স্পেন, ইতালি, সুইজারল্যান্ড, নরওয়ে, অস্ট্রেলিয়া, যুক্তরাজ্য ও আয়ারল্যান্ডের ফুটপাথেও পাওয়া গেছে। মোজাইক দিয়ে ফুটপাথের শৈল্পিক মেরামত ছাড়াও এমেমেম শিল্পকর্ম বিক্রি ও রেল স্টেশন অলংকরণের জন্য প্রসিদ্ধ।

শিল্প 

পথশিল্পী বা শিল্পীদের গোষ্টি, এমেমেম ফাটল ধরা ফুটপাথের উপরিভাগ এবং সম্মুখভাগে জ্যামিতিক মোটিফের সমন্বয়ে মোজাইক তৈরি করেন। তারা এই শিল্পটিকে "প্রত্যেকে পড়তে পারে এমন একটি কবিতা" এবং "শহরের স্মৃতি লিখে রাখার নোটবুক" হিসাবে বর্ণনা করে। এমেমেম তাদের নিজ শহর লিওঁর একটি গলির ফুটপাথে প্রথম মোজাইকের কাজ করে, ইতোমধ্যে তারা সিরামিক নিয়ে কাজ করছিল। ২০১৬ সাল থেকে, তারা ফ্রান্সের বিভিন্ন শহর জুড়ে রাস্তার মোজাইক তৈরি করেছে, এবং  স্পেনের বার্সেলোনা ( প্লাকা উরকুইনাওনা এবং সান্ট আন্তোনি সহ) ও মাদ্রিদ, ইতালির তুরিন, সুইজারল্যান্ডের জেনোভা, সিভিটাকাম্পোমারানো এবং টেরাসিনা; নরওয়ের অসলো, হামার এবং স্টাভাঞ্জার, অস্ট্রেলিয়ার মেলবোর্ন, স্কটল্যান্ডের অ্যাবারডিনে এবং আয়ারল্যান্ডে কার্লো শহরে এমেমেমদের মোজাইক দেখা গেছে।

তারা মোজাইক বানানোর নিজস্ব প্রক্রিয়াকে ফ্ল্যাকিং বলে থাকে। তাদের মোজাইকগুলি লিওঁঁর অলিগলিতে সহজে নজরে পরে এবং শহরের কিছু দর্শক ও পর্যটক পথিমধ্যে মোজাইকগুলির খোঁজ করেন। ২০২১ সালে, এমেমেমকে প্যারিসের দ্রুতগতির রেলসেবা গ্র্যান্ড প্যারিস এক্সপ্রেসের একটি স্টেশন অলংকরণের অনুমোদন দেয় গ্র্যান্ড প্যারিস সোসাইটি কর্তৃপক্ষ।

প্রদর্শনী 
পথশিল্প ছাড়াও, তারা প্রদর্শনীর জন্য অতিরিক্ত শিল্পকর্ম তৈরি ও প্রদর্শন করেছ। এসব শিল্পকর্মের মধ্যে কিছু কাজ শিল্প সংগ্রাহকরা কিনেও নিয়েছে। ২০২১ সালে ফ্রান্সের লাভেরুনে আয়োজিত 'আর্ট এন জোন' উৎসবে এমেমের শিল্পীরা অর্থায়ন করেছিল। একইবছর অনুষ্ঠিত "সিরামিক নাও ২০২১" উৎসবে তারা নিজস্ব শিল্পকর্ম প্রদর্শন করে।

ব্যক্তিগত জীবন 
এমেমেম ফ্রান্সের লিওঁর বাসিন্দা, লিওঁর নাগরিকরা তাদের পরিচায় দেয় "" নামে, যার অর্থ "ফুটপাথের শল্যচিকিৎসক"। ইসরাইয়েল ভিত্তিক সংবাদ পরিবেশনকারী ওয়াইনেটকে দেওয়া সাক্ষাৎকারে তারা "এমেমেম" ছদ্মনামের উৎস বর্ননা করেছে। তারা মোপেডে চড়ে মোজাইকের কাজ করতে যায়। চলার সময় মোপেডের ইঞ্জিন যে শব্দ করা তা শুনতে অনেকটা 'এমেমেম'-এর মত। নিজেদের পরিচয় গোপন রাখতে এবং সাধারণ জনগণের ধরা-ছোঁয়ার বাইরে থাকতে এরা গভীর রাতে কাজ করে। তারা ব্যক্তিগত অথবা দলগতভাবে রেডিও সাক্ষাৎকারের অনুরোধ প্রত্যাখ্যান করেছে। তাদের বয়স বা লিঙ্গ জানাতে অস্বীকার করেছে। সে বা তারা শুধুমাত্র ই-মেইলের মাধ্যমে প্রশ্নের উত্তর দিয়ে থাকেন। তারা "@ememem.flacking" অ্যাকাউন্টের মাধ্যমে ইনস্টাগ্রামে তাদের কাজের ছবি প্রকাশ করে।  তাদের ইন্সটাগ্রাম একাউন্টের ১৪৭,০০০-এর বেশি অনুসারি ছিল।

চিত্রশালা

তথ্যসূত্র

বহিঃসংযোগ 
 
 

বেনামী শিল্পী
২১শ শতাব্দীর ফরাসি শিল্পী
জন্মের বছর অনুপস্থিত (জীবিত ব্যক্তি)
জীবিত ব্যক্তি
আলোকচিত্রশিল্প (দ্ব্যর্থতা নিরসন)

আলোকচিত্রশিল্প হচ্ছে আলো বা অন্য কোনো রকম তড়িচ্চুম্বকীয় বিচ্ছুরণকে কাজে লাগিয়ে টেঁকসই ছবি সৃষ্টি করার যে শিল্প, বিজ্ঞান ও পদ্ধতি।

ফটোগ্রাফি এবং ফটোগ্রাফিকও উল্লেখ করতে পারে:

 ফটোগ্রাফি (চলচ্চিত্র)- একটি ১৯৭৩ হাঙ্গেরিয়ান চলচ্চিত্র
 "ফটোগ্রাফিক"-তাদের অ্যালবাম স্পিক অ্যান্ড স্পেলে ডেপেচ মোডের একটি গান।

আরও দেখুন 
 ফটোগ্রাফি (দ্ব্যর্থতা নিরসন)

দ্ব্যর্থতা নিরসন পাতা
ইয়োহ্যানেস ফিবিগার

ইয়োহ্যানেস অ্যান্ড্রেয়াস গ্রিব ফিবিগার (; ১৮৬৭–১৯২৮) একজন ডেনীয় চিকিৎসক ও অধ্যাপক। তিনি ১৯২৬ সালে শারীরবিজ্ঞান ও চিকিৎসাবিজ্ঞানে নোবেল পুরস্কার লাভ করেন। স্পিরপ্টেরা কার্সিনোমা নামক একটি পরজীবী গোলক্রিমির জীবনচক্র নিয়ে গবেষণার জন্য তাঁকে এই পুরস্কার প্রদান করা হয়। তিনি বিশ্বাস করতেন যে এই পরজীবীটির কারণে ইঁদুরের পাকস্থলী ক্যানসার (কর্কটরোগের) হয়। তবে পরবর্তীতে প্রমাণিত হয় যে সম্ভবত ভিটামিন এ-র অভাবের কারণেই টিউমারগুলি হয়ে থাকে, ক্রিমির জন্য নয়। এজন্য পরবর্তীকালে কেউ কেউ (যেমন আর্লিং নরবি) তাঁর নোবেল পুরস্কার লাভকে প্রশ্নবিদ্ধ ও সমালোচনা করেছিলেন। স্পিরপ্টেরা ও ক্যান্সারের মধ্যবর্তী সরাসরি কার্যকারণ সম্পর্ক ভুল প্রমাণিত হলেও রোগসৃষ্টিকারক জীব-জীবাণু ও ক্যানসারের মধ্যবর্তী জটিল সম্পর্কের উপরে মানুষের জ্ঞান উন্নত করার জন্য তাঁর কাজের অবদান আছে। এর আগে ১৯০৭ সালে ফিবিগার গোলক্রিমি আবিষ্কার করেন, যা ছিল পরীক্ষণমূলক চিকিৎসাবিজ্ঞানের একটি উৎকৃষ্ট উদাহরণ। ডিফথেরিয়া রোগের ব্যাপারে তিনি যে পদ্ধতিতে গবেষণা নির্বাহ করেন, সেটি চিকিৎসাবিজ্ঞানের ইতিহাসে নিয়ন্ত্রিত রোগীভিত্তিক পরীক্ষণের (কন্ট্রোলড ক্লিনিক্যাল ট্রায়াল) একটি আদি উদাহরণ হিসেবে আজও স্বীকৃত।

তথ্যসূত্র 

১৮৬৭-এ জন্ম
১৯২৮-এ মৃত্যু
চিকিৎসাবিজ্ঞানে নোবেল পুরস্কার বিজয়ী
ডেনীয় নোবেল পুরস্কার বিজয়ী
ডেনীয় ব্যাকটেরিয়াবিজ্ঞানী
ডেনীয় রোগবিজ্ঞানী
কোপেনহেগেন বিশ্ববিদ্যালয়ের প্রাক্তন শিক্ষার্থী
ডেনীয় নোবেল বিজয়ী
দ্য লেডি কিলার (২০২৩-এর চলচ্চিত্র)

দ্য লেডি কিলার () ২০২৩ সালের ভারতীয় হিন্দি ভাষার একটি অপরাধ থ্রিলারধর্মী চলচ্চিত্র। চলচ্চিত্রটি পরিচালনা করেছেন অজয় বাহল। এতে অভিনয় করেছেন অর্জুন কাপুর এবং ভূমি পেডনেকর। চলচ্চিত্রটি ২০২৩ সালের ৩ নভেম্বর প্রেক্ষাগৃহে মুক্তি পায়।

মুক্তির পর, ছবিটি সমালোচনামূলকভাবে প্যান করা হয়েছিল এবং এটির প্রথম দিনে মাত্র ৩৮,০০০ টাকা আয় করে ভারত জুড়ে মাত্র ২৯৩ টি টিকিট বিক্রি করে, এটিকে ভারতীয় সিনেমার সবচেয়ে বড় বক্স অফিস বোমাগুলোর মধ্যে একটি করে তোলে। এটি বেশ কয়েকটি সম্পাদনা কাট এবং ভয়েসওভার সহ অসম্পূর্ণ প্রকাশ করা হয়েছে বলেও জানা গেছে।

পটভূমি 
রাজেন্দর যোশী নৈনতালে একটি ফার্মেসি চালান। তার জীবনে মন্দার কারণে; তিনি একটি নতুন সীমান্ত খুঁজছেন এবং শহরে তার নিজস্ব ডায়াগনস্টিক সেন্টার খোলার আকাঙ্ক্ষা রয়েছে। একজন বিবাহিত নারী গজরার সঙ্গেও তার পরকীয়া রয়েছে। যখন তার ঋণ ক্রমাগত খেলাপি হওয়ায় ব্যাঙ্কের কাছ থেকে অস্বীকৃত হতে থাকে তখন হতাশ হয়ে একজন পুলিশ বন্ধু রাওয়াত তাকে মহারাজ নামে পরিচিত বিক্রম বর্মনের সাথে দেখা করার পরামর্শ দেন; একজন প্রাক্তন রাজপুত্র যিনি বর্তমানে শয্যাশায়ী এবং রাজেন্দর দ্বারা অক্সিজেন ট্যাঙ্ক সরবরাহ করা হয়।

সেখানে তিনি বর্মনের মেয়ে জ্যান্সির সাথে দেখা করেন এবং তার সাথে সম্পর্ক শুরু করেন। বিক্রম জানসিকে যৌন নিপীড়ন করছে জানতে পেরে, দুজনেই বিক্রমকে হত্যা করার সিদ্ধান্ত নেয়।

অভিনয়শিল্পী 
 অর্জুন কাপুর - রাজেন্দ্র জোশী
 ভূমি পেডনেকর - জ্যান্সি বর্মন
 প্রিয়াঙ্কা বোস - গজরা
 এস. এম. জাহীর - বিক্রম বর্মন, জ্যান্সির বাবা
 একাবলি খান্না - মাধুরী
 ডেনজিল স্মিথ - ডঃ খুরানা
 দীপক টোকাস - রাওয়াত

উৎপাদন
প্রিন্সিপাল ফটোগ্রাফি ২০২২ সালের এপ্রিলে শুরু হয়েছিল। কিছু রিপোর্টে বলা হয়েছে যে ছবিটি অতিরিক্ত বাজেটের হয়ে গেছে এবং পুনরায় শুটিংয়ের জন্য স্থগিত করা হয়েছে, তবে প্রযোজক শৈলেশ আর সিং এটি অস্বীকার করেছেন এবং বলেছিলেন যে এটি সঠিক পথে রয়েছে। ২০২৩ সালের জুলাই মাসে ছবিটির শুটিং শেষ হয়।

মুক্তি 
ছবিটি ২০২৩ সালের ৩ রা নভেম্বর দেশব্যাপী মাত্র ১২ টি শো নিয়ে মুক্তি পেয়েছিল। বলা হচ্ছে যে ব্যয় বৃদ্ধি, উত্তরাখণ্ডে বৃষ্টি এবং পুনর্নির্মাণের অভাবের কারণে চলচ্চিত্রটি অসম্পূর্ণভাবে মুক্তি পেয়েছে। প্রযোজনা দল বেশ কয়েকটি সম্পাদনা কাট এবং ভয়েসওভারের আশ্রয় নিয়েছে।

এটি নেটফ্লিক্সে একটি ওটিটি রিলিজ হতে চলেছে।

অভ্যর্থনা

বক্স অফিস 
চলচ্চিত্রটি তার প্রথম দিনে মাত্র ৩৮,০০০ টাকা আয় করে এবং দেশব্যাপী মাত্র ২৯৩ টি টিকিট বিক্রি করে, যা এটিকে ভারতীয় চলচ্চিত্রের অন্যতম বৃহত্তম বক্স অফিস বোমায় পরিণত করে।

সমালোচনামূলক প্রতিক্রিয়া 
মুক্তির পরে, শোগুলির অভাব এবং তাড়াহুড়ো সম্পাদনার কারণে চলচ্চিত্রটি সমালোচকদের সমালোচনার সম্মুখীন হয়েছিল। বলিউড হাঙ্গামা চলচ্চিত্রটিকে ২/৫ স্টার রেট দিয়েছে, দ্বিতীয়ার্ধের চিত্রনাট্যের সমালোচনা করে আখ্যানে ফাঁক এবং অব্যক্ত দৃশ্যের সমালোচনা করেছে। তবে কেতন সোধার পটভূমি সঙ্গীত এবং অনুজ ধাওয়ানের চলচ্চিত্রগ্রহণের পাশাপাশি ভূমি পেডনেকর, প্রিয়াঙ্কা বোস এবং অর্জুন কাপুরের অভিনয় প্রশংসিত হয়েছে।

তথ্যসূত্র

বহিঃসংযোগ
 

২০২৩-এর চলচ্চিত্র
২০২৩-এর অপরাধ থ্রিলার চলচ্চিত্র
ভারতীয় অপরাধ থ্রিলার চলচ্চিত্র
২০২০-এর দশকের হিন্দি ভাষার চলচ্চিত্র
২০২০-এর দশকের ভারতীয় চলচ্চিত্র
পল কর্কাম

পল কর্কাম () একজন কানাডীয় পদার্থবিজ্ঞানী যিনি অ্যাটোসেকেন্ড পদার্থবিজ্ঞান, লেজার বিজ্ঞান ও অতিদ্রুত আলোকবিজ্ঞান গবেষণাক্ষেত্রে তার অগ্রণী কাজের জন্য পরিচিত। তিনি ১৯৪৩ সালের ৩০শে অক্টোবর তারিখে কানাডার নিউ ব্রান্সউইক প্রদেশের সেন্ট জন শহরে জন্মগ্রহণ করেন। কর্কাম অ্যাটোসেকেন্ড সময়মাপনীতে ঘটা অত্যন্ত দ্রুত প্রক্রিয়াগুলির অধ্যয়নে গুরুত্বপূর্ণ অবদান রেখেছেন (১ অ্যাটোসেকেন্ড হল এক সেকেন্ডের এক বিলিয়ন ভাগের এক বিলিয়ন ভাগের এক ভাগ বা ১০ হাজার কোটি কোটি ভাগের এক ভাগ)। তিনি কানাডার জাতীয় গবেষণা পরিষদ ও অটোয়া বিশ্ববিদ্যালয়ে অ্যাটোসেকেন্ড আলোকবিজ্ঞান বিষয়ক যৌথ সমিতির সভাপতির আসনে আসীন আছেন। এছাড়া তিনি টেক্সাস এঅ্যান্ডএম বিশ্ববিদ্যালয় ও নিউ মেক্সিকো বিশ্ববিদ্যালয়ে অধ্যাপনা করেন। তিনি একাধারে তাত্ত্বিক ও পরীক্ষণভিত্তিক পদার্থবিজ্ঞানী।

কর্কাম তীব্র ও হ্রস্ব অবলোহিত আলোক স্পন্দনের সাথে পরমাণু ও অণুর আন্তঃক্রিয়া ঘটিয়ে সুসমঞ্জস কোমল রঞ্জনরশ্মি বিকিরণ ও অ্যাটোসেকেন্ড আলোক স্পন্দন উৎপাদনের উপর গবেষণা করেন। কর্কামের গবেষণাকর্ম আলোর অ্যাটোসেকেন্ড স্পন্দন তৈরির কৌশলগুলির বিকাশ ও প্রয়োগে বিশেষ প্রভাব রেখেছে। এই অতিহ্রস্ব অ্যাটোসেকেন্ড রঞ্জনরশ্মি স্পন্দনগুলি বিজ্ঞানীদেরকে পরমাণু এবং অণুর মধ্যে ইলেকট্রনের গতিকে বাস্তব সময়ে পর্যবেক্ষণ করতে এবং নিয়ন্ত্রণ করতে সক্ষম করে, যা পদার্থবিজ্ঞান ও রসায়নের মৌলিক প্রক্রিয়াগুলি সম্পর্কে মূল্যবান অন্তর্দৃষ্টি প্রদান করে। অ্যাটোসেকেন্ড স্পন্দনগুলি বিজ্ঞানীদের কাছে বর্তমানে (২০২০-এর দশক) লভ্য সবচেয়ে হ্রস্ব নিয়ন্ত্রিত আলোর ঝলক এবং এগুলির মাধ্যমে মানুষ অদ্যাবধি সবচেয়ে দ্রুত পরিমাপ করতে সক্ষম হয়েছে।

কর্কাম ২০০৫ সালে যুক্তরাজ্যের রাজকীয় বৈজ্ঞানিক সমাজের (রয়্যাল সোসাইটি) সভ্য নির্বাচিত হন। তিনি ২০১৭ সালে যুক্তরাজ্যের রাজকীয় পদক (বিজ্ঞানে অবদানের জন্য), ২০১৮ সালে পদার্থবিজ্ঞান আইজাক নিউটন পদক, ২০২২ সালে পদার্থবিজ্ঞানে উলফ পুরস্কার এবং ২০২২ সালে মৌলিক বিজ্ঞানে বিবিভিএ ফাউন্ডেশন জ্ঞানের সীমান্ত পুরস্কার লাভ করেন। ২০২৩ সালে অ্যাটোসেকেন্ড পদার্থবিজ্ঞান ক্ষেত্রের তিন পথিকৃৎ বিজ্ঞানী নোবেল পুরস্কার পেলেও তাঁকে পুরস্কার দেওয়া হয়নি।

তথ্যসূত্র

কানাডীয় পদার্থবিজ্ঞানী
১৯৪৩-এ জন্ম
জীবিত ব্যক্তি
কানাডার রাজকীয় বিদ্বৎসমাজের বিশিষ্ট সভ্য
আকেডিয়া বিশ্ববিদ্যালয়ের প্রাক্তন শিক্ষার্থী
আমেরিকান ফিজিক্যাল সোসাইটির বিশিষ্ট সভ্য
রুশ বিজ্ঞান অ্যাকাডেমির বিদেশী সদস্য
গ্রাৎসিয়া দেলেদ্দা

গ্রাৎসিয়া মারিয়া কোসিমা দামিয়ানা দেলেদ্দা (; আ-ধ্ব-ব: [ˈɡrattsja deˈlɛdda]; ২৭শে সেপ্টেম্বর, ১৮৭১ - ১৫ই আগস্ট, ১৯৩৬) একজন প্রখ্যাত ইতালীয় লেখিকা। তিনি সার্দিনীয় ভাষাতে "গ্রাসসিয়া" নামেও পরিচিত। তিনি তাঁর সাহিত্যকর্মের জন্য ১৯২৬ সালে সাহিত্যে নোবেল পুরস্কার লাভ করেন। গ্রাৎসিয়ার রচনা ভাববাদ বা আদর্শবাদ দ্বারা অনুপ্রাণিত ছিল ও এগুলিতে তাঁর জন্মস্থান সার্দিনিয়া দ্বীপের মানুষের জীবনের এক প্রাণবন্ত মনোগ্রাহী চিত্র ফুটে উঠেছে। সার্দিনিয়ার অভিজ্ঞতার সারমর্ম তিনি সাহিত্যিকের তুলির আঁচড়ে এঁকে গিয়েছেন। দেলেদ্দার কাহিনীগুলি সার্দিনিয়াতে কেন্দ্রীভূত হলেও এর ভেতরে বিশ্বজনীন অনেক বিষয় গভীর অন্তর্দৃষ্টি ও সহমর্মিতার সাথে উপস্থাপিত হয়েছে। মানব অস্তিত্বের ব্যাপারে দেলিদ্দার গভীর উপলব্ধি ছিল। সামাজিক ও আবেগিক বহু বিভিন্ন সমস্যাকে তিনি তাঁর রচনার উদ্দিষ্ট করেন। নোবেল পুরস্কারের কারণ হিসেবে এই ব্যাপারগুলিকে উল্লেখ করা হয়।

১৯২৬ সালে সাহিত্যে নোবেল পুরস্কার লাভ করে দেলিদ্দা ইতিহাস তৈরি করেন, কেননা তিনিই ছিলেন এই পুরস্কার বিজয়ী প্রথম ইতালীয় নারী। শিল্পকলায় নারীদের অনুপ্রাণিত করতে তাঁর এই পুরস্কার তাৎপর্যপূর্ণ ভূমিকা রাখে। তাঁর আগে সুয়েডীয় লেখিকা সেলমা লগারল্যোফ (Selma Lagerlöf) ১৯০৯ সালে প্রথম নারী সাহিত্যিক হিসেবে নোবেল পুরস্কার লাভ করেছিলেন।

তথ্যসূত্র

ইতালীয় সাহিত্যিক
নোবেল বিজয়ী সাহিত্যিক
ইতালীয় নাট্যকার
২০শ শতাব্দীর ইতালীয় ঔপন্যাসিক
লেডি কিলার

লেডি কিলার বা লেডিকিলার উল্লেখ করতে পারে

সাহিত্য

বই 

 দ্য লেডি-কিলার, হেনরি ডি ভেরে স্ট্যাকপুলের ১৯০২  সালের বই
 লেডি কিলার (উপন্যাস), অ্যান্থনি গিলবার্টের ১৯৫১ সালের একটি উপন্যাস
 লেডি কিলার, এড ম্যাকবেইনের ১৯৫৮ সালের একটি উপন্যাস
 দ্য লেডি কিলার, মার্টিনা কোলের লেখা ১৯৯৩ সালের উপন্যাস
 লেডি কিলার, রোসাটো অ্যান্ড অ্যাসোসিয়েটস সিরিজের একটি উপন্যাস

কমিক ও ছোট গল্প 

 লেডি কিলার, স্ট্রেঞ্জার্স (মালিবু কমিকস) সিরিজের একটি চরিত্র
 লেডি কিলার (কমিক বই), জোয়েল জোন্স এবং জেমি এস রিচের একটি কমিক বই সিরিজ, 2015 সাল থেকে ডার্ক হর্স কমিকস দ্বারা প্রকাশিত
 "লেডি কিলার", ডিসি কমিকস অ্যান্থলজি উইয়ার্ড মিস্ট্রি টেলস- এর একটি গল্প

চলচ্চিত্র এবং টেলিভিশন

ছায়াছবি 

 দ্য লেডি কিলার(চলচ্চিত্র), একটি ১৯১৩ সালের নীরব শর্ট
 লেডি কিলার (১৯৩৩ চলচ্চিত্র), জেমস ক্যাগনি অভিনীত
 লেডি কিলার (১৯৩৭ চলচ্চিত্র) ( , জিন গ্রেমিলন দ্বারা পরিচালিত
 লেডি কিলার (১৯৯২ চলচ্চিত্র), একটি 1992 যুগোস্লাভিয়ান ফিল্ম
 লেডি কিলার(১৯৯৫ চলচ্চিত্র), স্টিভেন শ্যাচটার পরিচালিত একটি নাটক
 বেন গাজারা অভিনীত-সিন অফ দ্য ক্রাইম (1996 ফিল্ম), লেডিকিলার নামেও পরিচিত
 দ্য লেডি কিলার (২০২৩-এর চলচ্চিত্র), অর্জুন কাপুর অভিনীত শৈলেশ আর সিং দ্বারা নির্মিত একটি হিন্দি ভাষার অ্যাকশন-ড্রামা ফিল্ম

টেলিভিশন 

 "লেডি কিলার" (পার্সন অফ ইন্টারেস্ট), পার্সন অফ ইন্টারেস্টের একটি পর্ব
 "লেডি কিলার", চার্লি'স এঞ্জেলসের একটি পর্ব
 "লেডি কিলার", দ্য লোন রেঞ্জারের এপিসোড হিসেবে
 "লেডি কিলার", থ্রিলারের প্রথম পর্ব
 "লেডি কিলার", দ্য নিউ ব্রিডের একটি পর্ব
 "লেডি কিলার", রিপটাইডের একটি পর্ব
 "লেডি কিলার", রিয়েলিটি সিরিজ লাইফ অফ রায়ানের একটি পর্ব
 "দ্য লেডি কিলার", দ্য রয় রজার্স শো- এর একটি পর্ব
 "দ্য লেডি কিলার", একটি কোল্ড কেস ফাইল পর্বের অর্ধেক
 "দ্য লেডি কিলার", প্রিটি লিটল লায়ারদের একটি পর্ব

সঙ্গীত 
 দ্য লেডি কিলার (অ্যালবাম), সিলো গ্রীনের ২০১০ সালের একটি অ্যালবাম
 "লেডি কিলার" (ক্রিসা টার্নার গান), কানাডিয়ান গায়িকা ক্রিশা টার্নার দ্বারা
 " লেডিকিলারস ", ইউকে শুগেজার/ব্রিটপপ পোশাক লুশের একটি গান
 "লেডি কিলার", জন এন্টউইসল অ্যালবাম ম্যাড ডগ- এর একটি গান
 "লেডি কিলার", ২০০০ স্পিটফায়ার অ্যালবাম রেস রায়ট থেকে
 "লেডিকিলার", ওভারএক্সপোজড অ্যালবামের একটি মেরুন 5 গান
 "লেডি কিলার", ডান্সিন অন দ্য এজ অ্যালবামের লিটা ফোর্ডের একটি গান
 "লেডি কিলার", প্রথম অ্যালবাম ফ্ল্যাশ এবং প্যান থেকে
 "লেডি কিলা", ব্রিটিশ র‍্যাপার এমআইএ দ্বারা
 "লেডি কিলার", সেকেন্ড হিট অ্যালবামের একটি রেসার এক্স গান
 ক্যান্ডি সিগারেটস অ্যান্ড ক্যাপ গান অ্যালবাম থেকে অ্যান্ড্রু জ্যাকসন জিহাদের "লেডি কিলার"
 "লেডিকিলার", ভ্যান্ডালদের দ্বারা, তাদের হোয়েন ইন রোম ডু অ্যাজ দ্য ভ্যান্ডালস অ্যালবাম থেকে
 "লেডিকিলার", " অল ফায়ারড আপ " একক থেকে শনিবারের একটি গান
 "লেডি কিলার", প্রিস্টেস অ্যালবামের প্রিওর টু দ্য ফায়ারের একটি গান

অন্যান্য ব্যবহার 

 লেডি কিলার, বিভিন্ন ধরণের স্নো ক্রোকাস

আরও দেখুন 
 লেডি কিলার (দ্ব্যর্থতা নিরসন)

দ্ব্যর্থতা নিরসন পাতা
গুস্টাফ ষ্ট্রেজেমান

গুস্টাফ ষ্ট্রেজেমান (১০ই মে, ১৮৭৮ - ৩রা অক্টোবর ১৯২৯) ২০শ শতাব্দীর প্রথম তিন দশকের একজন জার্মান রাজনীতিবিদ যিনি ১৯২৩ সালের আগস্ট থেকে নভেম্বর পর্যন্ত জার্মান ভাইমার প্রজাতন্ত্রের কানৎসলার (চ্যান্সেলর) ও ১৯২৩ থেকে ১৯২৯ সাল পর্যন্ত দেশটির পররাষ্ট্রমন্ত্রী হিসেবে দায়িত্ব পালন করেন। দুই বিশ্বযুদ্ধ-মধ্য পর্বে তিনি জার্মানির রাজনৈতিক অশান্তি-অস্থিতিশীলতা হ্রাস করেন এবং আন্তর্জাতিক সম্প্রদায়ের কাছে জার্মানির হৃতসম্মান পুনরুদ্ধার করেন। তাঁর প্রধান কৃতিত্ব ছিল জার্মানি এবং ফ্রান্সের মধ্যে পুনর্মিলন, যে জন্য তাকে ফ্রান্সের প্রধানমন্ত্রী আরিস্তিদ ব্রিয়ঁ-র সাথে যৌথভাবে ১৯২৬ সালে শান্তিতে নোবেল পুরস্কার প্রদান করা হয়। তিনি বার্লিন বিশ্ববিদ্যালয় এবং লাইপৎসিশ বিশ্ববিদ্যালয়ে শিক্ষালাভ করেন। তিনি উদারপন্থা এবং জাতীয়তাবাদের সমন্বয়ে নির্মিত একটি রাজনৈতিক দৃষ্টিভঙ্গির অধিকারী ছিলেন।

১৮৭৮ সালে বার্লিন শহরে জন্মগ্রহণকারী ষ্ট্রেজেমান পৌর কর্মকাণ্ডের বিশেষজ্ঞ ও অর্থনীতি বিষয়ক লেখক হিসেবে পরিচিত ছিলেন। ১৯০৭ সালে রাজনীতিতে প্রবেশ করে ষ্ট্রেজেমান ন্যাশনাল লিবারেল পার্টির প্রতিনিধিত্ব করে জার্মান আইনসভা রাইখষ্টাগের সর্বকনিষ্ঠ সদস্য নির্বাচিত হন। প্রথম বিশ্বযুদ্ধের সময় তিনি জার্মানির সাম্রাজ্যবাদী উচ্চাভিলাষের পক্ষে ছিলেন। বিশ্বযুদ্ধে জার্মানির পরাজয় ও জার্মানিতে রাজতন্ত্রের অবসানের পরে ষ্ট্রেজেমান প্রজাতন্ত্রী সরকার ব্যবস্থার সাথে মানিয়ে নেন, তবে ভের্সাইয়ের চুক্তির তীব্র বিরোধিতা করেন। প্রথম বিশ্বযুদ্ধে জার্মানির পরাজয়ের পর তিনি ১৯১৮ সালে জার্মান পিপলস পার্টি (ডিভিপি) প্রতিষ্ঠা করেন ও অন্যান্য গণতন্ত্রপন্থী দলগুলির সাথে কোয়ালিশন গঠনের চেষ্টা করেন। ১৯২৩ সালে একটি কোয়লিশন সরকারের চ্যান্সেলর এবং পরবর্তীতে আরেকটি সরকারের পররাষ্ট্রমন্ত্রী হিসাবে তিনি মিত্রশক্তিদের সাথে মীমাংসা করার নীতি অবলম্বন করেন, ফরাসি-বেলজীয় দখলের নিষ্ক্রিয় প্রতিরোধ পরিত্যাগ করেন এবং অতি-মুদ্রাস্ফীতি মোকাবেলায় রেন্টেনমার্কের প্রবর্তন করেন। ১৯২৩ সালে কয়েক মাসের ব্যবধানে তাঁর কোয়ালিশন সরকারের পতন ঘটলেও তিনি পরবর্তী সরকারে ভিলহেল্ম মার্কসের অধীনে পররাষ্ট্রমন্ত্রী হিসাবে কাজ অব্যাহত রাখেন।

ষ্ট্রেজেমানের কূটনৈতিক সাফল্যের মধ্যে রয়েছে ১৯২৪ থেকে ১৯২৮ সাল পর্যন্ত ডওস অ্যান্ড ইয়াংস প্ল্যানের মাধ্যমে জার্মানির ক্ষতিপূরণ হ্রাস করা; ১৯২৫ সালের লোকার্নো চুক্তির মাধ্যমে সম্মিলিত জাতিপুঞ্জে (লিগ অফ নেশনসে) জার্মানির সদস্যপদ নিশ্চিত করা; ১৯২৬ সালের বার্লিন চুক্তির দ্বারা সোভিয়েত ইউনিয়নের সাথে সম্পর্ক উন্নত করা এবং ১৯২৮ সালের কেলগ-ব্রিয়ঁ চুক্তির দ্বারা যুদ্ধ প্রত্যাখান করে শান্তিপূর্ণ সংঘাত সমাধানের পক্ষে অবস্থান নেন। 

১৯২৯ সালের ৩রা অক্টোবর তিনি বার্লিনে মাত্র ৫১ বছর বয়সে মৃত্যুবরণ করেন। স্বাস্থ্যের অবনতি হওয়া সত্ত্বেও মৃত্যুর আগ পর্যন্ত তিনি জার্মানির ক্ষতিপূরণ আরও কমানোর জন্য ইয়ংস পরিকল্পনা নিয়ে আলোচনা করছিলেন।

তথ্যসূত্র

নোবেল শান্তি পুরস্কার বিজয়ী
জার্মান রাজনীতিবিদ
১৮৭৮-এ জন্ম
১৯২৯-এ মৃত্যু
২০শ শতাব্দীর জার্মানির চ্যান্সেলর
বার্লিনের রাজনীতিবিদ
জার্মান প্রোটেস্ট্যান্ট
জার্মান সাম্যবাদ বিরোধী
জার্মান নোবেল বিজয়ী
হামবোল্ড বিশ্ববিদ্যালয়ের প্রাক্তন শিক্ষার্থী
লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
সজনী শিন্দে কা ভাইরাল ভিডিও

সজনী শিন্দে কা ভাইরাল ভিডিও () ২০২৩ সালের ভারতীয় হিন্দি ভাষার একটি রহস্যধর্মী চলচ্চিত্র। মিখিল মুসালে পরিচালিত এবং ম্যাডক ফিল্মসের ব্যানারে দীনেশ ভিজান চলচ্চিত্রটি প্রযোজনা করেছেন। এতে প্রধান চরিত্রে অভিনয় করেছেন নিম্রত কৌর, রাধিকা মদান, ভাগ্যশ্রী এবং সুবোধ ভাবে। ছবিটি ২০২৩ সালের ২৭ অক্টোবর মুক্তি পায়।

সারসংক্ষেপ 
পুনের একটি নামী স্কুলে পদার্থবিজ্ঞানের শিক্ষক সজনী শিন্দে নামে এক মহিলার গল্প অবলম্বনে ছবিটি নির্মিত হয়েছে। গল্পটি এগিয়ে যায় যখন সাজিনি তার সোশ্যাল মিডিয়ায় একটি সুইসাইড নোট লেখার পরে অদৃশ্য হয়ে যায়। এই ঘটনা একটি বড় জনসমক্ষে বিপর্যয়ে পরিণত হয় এবং পুলিশ সজনীর নিখোঁজ হওয়ার তদন্তের জন্য সুনির্দিষ্ট পদক্ষেপ নিতে বাধ্য হয়।

অভিনয়শিল্পী 
 নিম্রত কৌর - ইন্সপেক্টর বেলা বারোট
 রাধিকা মদান - সজনী শিন্দে
 ভাগ্যশ্রী -  কল্যাণী
 সুবোধ ভাবে - সূর্যকান্ত শিন্দে, সজনীর বাবা
 সোহম মজুমদার - সিদ্ধান্ত কদম
 চিন্ময় মান্ডলেকর - ইন্সপেক্টর রাম পাওয়ার
 শ্রুতি ব্যাস - শ্রদ্ধা ওসওয়াল
 সুমিত ব্যাস - ললিত
 স্নেহা রাইকার - উর্মিলা শিন্ডে
 আশুতোষ গায়কওয়াড় - আকাশ শিন্ডে
 রশ্মি আগদেকর - ছাভি জোশী
 কিরণ কর্মরকার - যশবন্ত দেশাই
 কবি শাস্ত্রী - জয়ন্ত
 দেবর্ষি শাহ- ধ্রুব
 অক্ষয় ট্যাঙ্কসলে - মিলিন্দ
 গুরিন্দর পাওয়ার - মানব রথি
 পল্লবী যাধও - জ্যোতি
 দিশা দানদে - রঞ্জনা

উৎপাদন

উন্নয়ন 
ছবিটির প্রাথমিক শিরোনাম ছিল হ্যাপি টিচার্স ডে, যা পরে পরিবর্তন করে সজনী শিন্দে কা ভাইরাল ভিডিও করা হয়।

চিত্রগ্রহণ 
প্রিন্সিপাল ফটোগ্রাফি ২০২২ সালের সেপ্টেম্বরে শুরু হয়েছিল। ২০২২ সালের নভেম্বরে প্রযোজনার প্রথম শিডিউল শেষ হয়েছিল।

সঙ্গীত

ছবিটির সংগীত পরিচালনা করেছেন তনিষ্ক বাগচী, সোয়াগার বয়, শ্রুতি ধসমানা, আত্মা নেপালি, মেলো ডি, স্লোচিতা, শ্বেতাং শঙ্কর এবং প্রতিক্ষা কালে এবং গানের কথা লিখেছেন সোয়াগার বয়, শ্লোকে লাল, রিমি ধর, মেলো ডি, স্লোচিতা, শ্বেতাং শঙ্কর এবং প্রতিক্ষা কালে।

তথ্যসূত্র

বহিঃসংযোগ
 

২০২৩-এর চলচ্চিত্র
২০২৩-এর নাট্য চলচ্চিত্র
ভারতীয় রহস্য থ্রিলার চলচ্চিত্র
২০২০-এর দশকের হিন্দি ভাষার চলচ্চিত্র
২০২৩-এর রোমাঞ্চকর চলচ্চিত্র
আমারি ত্রাওরে

আমারি ত্রাওরে (; জন্ম: ২৭ জানুয়ারি ১৯৯২) হলেন একজন মালীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদ এবং মালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।

আমারি ২০১৫ সালে মালির হয়ে আন্তর্জাতিক পর্যায়ে অভিষেক করেছেন; মালির জার্সি গায়ে তিনি এপর্যন্ত ৪৭ ম্যাচে ১টি গোল করেছেন।

প্রারম্ভিক জীবন 
আমারি ত্রাওরে ১৯৯২ সালের ২৭শে জানুয়ারি তারিখে মালির বামাকোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 
 
 
 

১৯৯২-এ জন্ম
জীবিত ব্যক্তি
মালীয় ফুটবলার
ফুটবল রক্ষণভাগের খেলোয়াড়
রিয়াল সোসিয়েদাদের ফুটবলার
লা লিগার খেলোয়াড়
মালির আন্তর্জাতিক ফুটবলার
২০২৩ আফ্রিকা কাপ অব নেশন্সের খেলোয়াড়
২০১৯ আফ্রিকা কাপ অব নেশন্সের খেলোয়াড়
বেলজীয় প্রো লিগের খেলোয়াড়
রয়্যাল লিরসে স্পোর্টস ক্লাবের খেলোয়াড়
২০১৭ আফ্রিকা কাপ অব নেশন্সের খেলোয়াড়
স্তাদ রেনে ফুটবল ক্লাবের খেলোয়াড়
ফুটবল ফুলব্যাক
২০২১ আফ্রিকা কাপ অব নেশন্সের খেলোয়াড়
লিগ ১-এর খেলোয়াড়
লিগ ২-এর খেলোয়াড়
ফরাসি জাতীয় চ্যাম্পিয়নশিপের খেলোয়াড়
পারি ফুটবল ক্লাবের খেলোয়াড়
স্তাদ দে রেঁসের খেলোয়াড়
ফটোগ্রাফি (চলচ্চিত্র)

ফটোগ্রাফি (  ) হলো একটি ১৯৭৩ সালের হাঙ্গেরিয়ান ড্রামা ফিল্ম যা পাল জোলনে পরিচালিত। চলচ্চিত্রটি ৮ তম মস্কো আন্তর্জাতিক চলচ্চিত্র উৎসবে প্রবেশ করেছিল যেখানে এটি রৌপ্য পুরস্কার জিতেছিল। এটি ৪৬ তম একাডেমি অ্যাওয়ার্ডে সেরা বিদেশী ভাষার চলচ্চিত্রের জন্য হাঙ্গেরিয়ান এন্ট্রি হিসাবেও নির্বাচিত হয়েছিল, কিন্তু মনোনীত হিসাবে গৃহীত হয়নি।

অভিনয় 

 রিটাউচার, এজেন্ট হিসাবে ইস্তভান ইগ্লোডি
 গল্প গায়ক হিসাবে ফেরেঙ্ক সেবা
 ফটোগ্রাফার হিসাবে মার্ক জালা

আরও দেখুন 

 সেরা বিদেশী ভাষার চলচ্চিত্রের জন্য ৪৬তম একাডেমি পুরস্কারে জমা দেওয়ার তালিকা
 সেরা বিদেশী ভাষার চলচ্চিত্রের জন্য একাডেমি পুরস্কারের জন্য হাঙ্গেরিয়ান জমার তালিকা

তথ্যসূত্র

বহিঃসংযোগ 

 
 Fotografia at AllMovie
১৯৭৩-এর চলচ্চিত্র
মিত ভাবসার

মিত ভাবসার (জন্ম ২৩ জুন ২০০৪) একজন ক্রিকেটার যিনি কুয়েত জাতীয় ক্রিকেট দলের হয়ে খেলেন।

জুলাই ২০১৯ সালে, ২০১৮-১৯ আইসিসি টি২০ বিশ্বকাপ এশিয়া বাছাইপর্ব টুর্নামেন্টের আঞ্চলিক ফাইনালের জন্য তাকে কুয়েতের স্কোয়াডে রাখা হয়েছিল। তিনি ২৬ জুলাই ২০১৯ এ কাতারের বিরুদ্ধে কুয়েতের ম্যাচে খেলেন, যেটি কুয়েত ১০ রানে জিতেছিল। ২০২১ সালের অক্টোবরে, তাকে ২০২১ আইসিসি পুরুষ টি২০ বিশ্বকাপ এশিয়া বাছাইপর্ব গ্রুপপর্বের  ম্যাচের জন্য কুয়েতের স্কোয়াডে নাম দেওয়া হয়েছিল।

২০২১ সালের ডিসেম্বরে, তিনি ১৪৯ বলে অপরাজিত ১৭৫ রান করেন।

তথ্যসূত্র 

কুয়েতি ক্রিকেটার
২০০৪-এ জন্ম
জীবিত ব্যক্তি
আরিন ওমরি

আরিন ওমরি একজন ফিলিস্তিনি অভিনেত্রী এবং প্রযোজক।

ব্যক্তিগত জীবন 
ওমরি রামাল্লাহতে বাস করেন। তিনি মাঝে মাঝে পরিচালক রশিদ মাশারাওয়ির সাথে কাজ করেন; ২০১২ সালের ফরাসি চলচ্চিত্র 'দ্য আদার সন'-এ ওমরি একটি গুরুত্বপূর্ণ ভূমিকায় অভিনয় করেছিলেন।

কর্মজীবন

অভিনেত্রী হিসেবে 
 কার্ফিউ (১৯৯৪) - পরিচালকঃ রশিদ মাশারাওয়ি; অভিনীত চরিত্রের নাম - হুদা

বহিঃসংযোগ 

 

ফিলিস্তিনি অভিনেত্রী
ফিলিস্তিনি চলচ্চিত্র অভিনেত্রী
ফারজিনা আক্তার

ফারজিনা আক্তার (জন্ম: ) হলেন একজন বাংলাদেশি অভিনেত্রী। তিনি ‘কুড়া পক্ষীর শূন্যে উড়া’ চলচ্চিত্রে অভিনয়ের জন্য শিশু শিল্পী শাখায় বিশেষ পুরস্কার বিভাগে জাতীয় চলচ্চিত্র পুরস্কার অর্জন করেছেন।

প্রাথমিক জীবন 
ফারজিনা আক্তার  সালে সুনামগঞ্জের তাহিরপুরের টাঙ্গুয়ার হাওর এলাকার ছিলাইন তাহিরপুর গ্রামে জন্মগ্রহণ করেন। তার পিতার নাম আবু সায়েম ও মাতার নাম আফিয়া আক্তার।

নির্বাচিত চলচ্চিত্রসমূহ 

 কুড়া পক্ষীর শূন্যে উড়া - ২০২২

পুরস্কার এবং মনোনয়ন

তথ্যসূত্র 

২০১০-এর দশকে জন্ম
জীবিত ব্যক্তি
জাতীয় চলচ্চিত্র পুরস্কার (বাংলাদেশ) বিজয়ী
সুনামগঞ্জ জেলার ব্যক্তি
ঠুমক চলত রাম চন্দ্র

ঠুমক চলত রাম চন্দ্র হলো একপ্রকার ভজন ( হিন্দু ভক্তিমূলক সঙ্গীত)। এটি ১৬ শতকে কবি গোস্বামী তুলসীদাস রচনা করেন। ভজনটি বালক শ্রী রাম ও তাঁর বৈশিষ্ট্যকে মহিমান্বিত করেছে। অত্যন্ত আশ্চর্যের সাথে তিনি প্রভু শ্রীরামের মুখের তুলনা করতে চান কিন্তু তুলনাযোগ্য কিছুই খুঁজে পান না, তাই সিদ্ধান্ত নেন যে রামের মুখের সাথে তুলনীয় একমাত্র বস্তু হল তার মুখই স্বয়ং। এটিতে ভক্তকবি শ্রীতুলসীদাসজি ভগবান শ্রীরামের চক্ষু, কর্ণ ও অলঙ্কার সম্পর্কে বর্ণনা করেছেন।

সঙ্গীতের কথা

মূল হিন্দি কথা

বাংলা লিপ্যন্তর

আরও দেখুন
 হনুমান চালিশা
 শ্রীরামচন্দ্র কৃপালু
 রামচরিতমানস
 তুলসীদাস

তথ্যসূত্র

হিন্দু সঙ্গীত
বৈষ্ণবধর্ম
ভক্তি আন্দোলন
ভজন
হিন্দু ভক্তিমূলক গান